CELEX: 31985R2775
Language: el
Date: 1985-10-02 00:00:00
Title: Κανονισμός (ΕΟΚ) αριθ. 2775/85 της Επιτροπής της 2ας Οκτωβρίου 1985 που τροποποιεί τον κανονισμό (ΕΟΚ) αριθ. 2146/85 όσον αφορά τον κατάλογο των οργανισμών αποθεματοποίησης που κατέχουν κορινθιακή σταφίδα από την εσοδεία 1984

Avis juridique important

|

31985R2775

Κανονισμός (ΕΟΚ) αριθ. 2775/85 της Επιτροπής της 2ας Οκτωβρίου 1985 που τροποποιεί τον κανονισμό (ΕΟΚ) αριθ. 2146/85 όσον αφορά τον κατάλογο των οργανισμών αποθεματοποίησης που κατέχουν κορινθιακή σταφίδα από την εσοδεία 1984  

Επίσημη Εφημερίδα αριθ. L 261 της 03/10/1985 σ. 0016 - 0016 Ισπανική ειδική έκδοση: Κεφάλαιο 03 τόμος 38 σ. 0031  Πορτογαλική ειδική έκδοση : Κεφάλαιο 03 τόμος 38 σ. 0031 

***** ΚΑΝΟΝΙΣΜΟΣ (ΕΟΚ) αριθ. 2775/85 ΤΗΣ ΕΠΙΤΡΟΠΗΣ  της 2ας Οκτωβρίου 1985  που τροποποιεί τον κανονισμό (ΕΟΚ) αριθ. 2146/85 όσον αφορά τον κατάλογο των οργανισμών αποθεματοποίησης που κατέχουν κορινθιακή σταφίδα από την εσοδεία 1984  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 746/85 (2), και ιδίως το άρθρο 4 παράγραφος 8,  τον κανονισμό (ΕΟΚ) αριθ. 1277/84 του Συμβουλίου της 8ης Μαΐου 1984 που καθορίζει τους γενικούς κανόνες για το σύστημα ενισχύσεως στην παραγωγή για τα μεταποιημένα οπωροκηπευτικά (3), και ιδίως το άρθρο 6 παράγραφος 1,  Εκτιμώντας:  ότι οι ελληνικοί οργανισμοί αποθεματοποίησης προβαίνουν στην πώληση, σε προκαθορισμένη τιμή, της μη μεταποιημένης κορινθιακής σταφίδας από την εσοδεία 1984 που έχουν αγοράσει, δυνάμει του κανονισμού (ΕΟΚ) αριθ. 2146/85 της Επιτροπής (4)·  ότι οι οργανισμοί αποθεματοποίησης που προβαίνουν στην αποθεματοποίηση κορινθιακής σταφίδας απαριθμούνται στο παράρτημα Ι του κανονισμού (ΕΟΚ) αριθ. 2146/85· ότι ο κατάλογος των οργανισμών αυτών δεν είναι πλήρης και ότι πρέπει να συμπεριληφθούν σ' αυτόν οι οργανισμοί αποθεματοποίησης που έχουν παραλειφθεί·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα Ι του κανονισμού (ΕΟΚ) αριθ. 2146/85 προστίθεται το ακόλουθο κείμενο:  «5. Κεντρική συνεταιριστική ένωση προστασίας γεωργικών προϊόντων νομού Μεσσηνιάς, Καλαμάτα, Ελλάδα.»  Άρθρο 2  Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 81 της 23. 3. 1985, σ. 10.  (3) ΕΕ αριθ. L 123 της 9. 5. 1984, σ. 25.  (4) ΕΕ αριθ. L 199 της 31. 7. 1985, σ. 24.